
AZ EURÓPAI PARLAMENT JOGALKOTÁSI ÁLLÁSFOGLALÁS-TERVEZETE
az egyrészről az Európai Unió, másrészről az Örmény Köztársaság közötti, az Európai Unió Büntető Igazságügyi Együttműködési Ügynöksége (Eurojust) és az Örmény Köztársaság büntetőügyekben folytatott igazságügyi együttműködésért felelős illetékes hatóságai közötti együttműködésről szóló megállapodás megkötéséről szóló tanácsi határozatra irányuló javaslatról
(COM(2023)0705 – C9‑xxxx/2023 – 2023/0400(NLE))
(Egyetértés)
Az Európai Parlament,
–	tekintettel a tanácsi határozatra irányuló javaslatra (COM(2023)0705),
–	tekintettel az egyrészről az Európai Unió, másrészről az Örmény Köztársaság közötti, az Európai Unió Büntető Igazságügyi Együttműködési Ügynöksége (Eurojust) és az Örmény Köztársaság büntetőügyekben folytatott igazságügyi együttműködésért felelős illetékes hatóságai közötti együttműködésről szóló megállapodás tervezetére,
–	tekintettel a Tanács által az Európai Unió működéséről szóló szerződés 16. cikke (2) bekezdésével, 218. cikke (6) bekezdésének második albekezdésének a) pontjával összefüggésben értelmezett 85. cikkével, valamint 218. cikkének (7) bekezdésével összhangban benyújtott, egyetértésre irányuló kérelemre (C9‑xxxx/2023),
–	tekintettel eljárási szabályzata 105. cikkének (1) és (4) bekezdésére és 114. cikkének (7) bekezdésére,
–	tekintettel az Állampolgári Jogi, Bel- és Igazságügyi Bizottság ajánlására (A9‑0000/2024),
1.	egyetért a megállapodás megkötésével;
2.	utasítja elnökét, hogy továbbítsa a Parlament álláspontját a Tanácsnak, a Bizottságnak, valamint a tagállamok és az Örmény Köztársaság kormányainak és parlamentjeinek.

[bookmark: _Toc159235255]INDOKOLÁS
Ez az Európai Unió és az Örmény Köztársaság közötti megállapodás képezi az első olyan nemzetközi megállapodást az Eurojust-rendelet 2019. december 12-i hatálybalépése óta, amely az Európai Büntető Igazságügyi Együttműködési Ügynökség (Eurojust) és egy harmadik ország illetékes hatóságai közötti együttműködésről rendelkezik. A hatékony nemzetközi igazságügyi együttműködéshez elengedhetetlenek a harmadik országokkal kötött együttműködési megállapodások. 
Ez a megállapodás javítani fogja az együttműködést a súlyos bűncselekmények kivizsgálásában és az azokra vonatkozó büntetőeljárások lefolytatásában részt vevő örmény hatóságokkal. 
Különösen fontos, hogy ez csak akkor lehetséges, ha a megállapodásokra az adatvédelem, a magánélet és az alapvető jogok tekintetében szigorú biztosítékok vonatkoznak. 
E megállapodás esetében minden feltétel egyértelműen teljesül, és rendelkezésre állnak a szükséges biztosítékok. Ennek nyomon követése folyamatos lesz, amint e megállapodás hatályba lép, és a megállapodás esetleges megsértése végső soron az együttműködés felfüggesztéséhez vezethet. Üdvözöljük az Európai Unió és az Örmény Köztársaság közötti együttműködés e fontos lépését.

